
LATVIJAS REPUBLIKAS MINISTRU KABINETS
2006.gada 19.decembrī
Noteikumi Nr.1043
Rīgā
(prot. Nr.68   53.§)

Azartspēļu un izložu organizācijas vienotā grāmatvedības uzskaites kārtība

Izdoti saskaņā ar

Azartspēļu un izložu likuma

84.panta trešo daļu

I. Vispārīgie jautājumi

1. Noteikumi nosaka izložu un azartspēļu organizācijas vienotu grāmat​vedības uzskaites kārtību.

2. Azartspēļu un izložu organizētājs kārto grāmatvedību saskaņā ar šiem noteikumiem, kā arī ņemot vērā Ministru kabineta 2003.gada 21.oktobra noteikumus Nr.585 "Noteikumi par grāmatvedības kārtošanu un organizāciju", Ministru kabineta 2003.gada 21.oktobra noteikumus Nr.584 "Kases operāciju uzskaites noteikumi" un Ministru kabineta 2006.gada 17.oktobra noteikumus Nr.850 "Noteikumi par nodokļu un citu maksājumu reģistrēšanas elektronisko ierīču un iekārtu lietošanas kārtību un lietotāju, tirgotāju, apkalpojošo dienestu un ekspertu pienākumiem".
3. Azartspēļu neto ieņēmumi ir saimnieciskās darbības ieņēmumi, un tos norāda peļņas vai zaudējumu aprēķinā speciāli atvērtā postenī aiz posteņa "Neto apgrozījums". Azartspēļu neto ieņēmumus veido saņemtās likmes (dalības maksa), no kurām atskaitīti izmaksātie laimesti un negūtie ienākumi no naudai vai žetoniem līdzīgiem priekšmetiem, kas ievietoti azartspēļu automātā, lai piedalītos spēlē, nemaksājot dalības maksu (turpmāk – naudai pielīdzinātie priekšmeti). 
4. Grāmatvedības reģistros azartspēļu neto ieņēmumus iegrāmato saimnie​ciskās darbības ieņēmumos, pamatojoties uz inkasācijas aktu, kazino kases bilanci, bingo spēles maiņas kopsavilkuma pārskatu, totalizatora un derību likmes pieņemšanas vietas pārskatu un izložu un interaktīvo spēļu attaisnojuma doku​mentu. Ja azartspēļu neto ieņēmumi ir negatīvi, tos uzskaita speciālā ieņēmumus samazinošā kontrpasīva kontā. 
5. Lai gada pārskata sastādīšanai nepieciešamie grāmatvedības dati būtu patiesi, gada slēguma inkasāciju (darbību kopumu, kas nepieciešams, lai no azartspēļu automātiem un spēļu galdiem savāktu skaidro naudu (žetonus) un nodotu to telpā, kurā glabājas kapitālsabiedrības skaidrā nauda, kas nav tieši iesaistīta azartspēles organizēšanas procesā (turpmāk – kapitālsabiedrības kase)) veic pārskata perioda beigās. Gada slēguma inkasācijas kārtību un termiņus apstiprina kapitālsabiedrības vadītājs.

6. Pārtikas produktu, alkoholisko dzērienu un tabakas izstrādājumu izsnieg​šana azartspēļu vietās esošiem klientiem bez maksas ir klientu piesaistīšanas izmaksas. Šīs izmaksas kapitālsabiedrība iegrāmato saimnieciskās darbības izmaksās. 

7. Klientu piesaistīšanas izmaksu normas ne biežāk kā reizi gadā apstiprina kapitālsabiedrības vadītājs. Apstiprināto normu var mainīt kapitāl​sabiedrības vadītājs, pamatojoties uz ārējiem attaisnojuma dokumentiem, taču tā nedrīkst pārsniegt vidējo iepriekšējo triju gadu laikā šim mērķim aprēķināto summu vai 1 % no izmaksām, kas saistītas ar saimniecisko darbību.

8. Šajos noteikumos noteiktos stingrās uzskaites dokumentus – inkasācijas aktu, kazino kases bilanci un galdu rezultātu ( izgatavo, iespiežot tipogrāfiski, un numurē ar sešu zīmju kārtas numerāciju un sēriju, kas apzīmēta ar diviem latviešu alfabēta burtiem un romiešu ciparu.

9. Izložu un azartspēļu uzraudzības inspekcija (turpmāk – inspekcija) reģistrē šajos noteikumos noteiktos stingrās uzskaites dokumentus un veic katrai kapitālsabiedrībai reģistrēto stingrās uzskaites dokumentu uzskaiti (skaits, veids, numuri un sērijas).

10. Numura krāsa atšķiras no sērijas un burtu krāsas. Sērijas burti un teksts var būt vienā krāsā. Katram stingrās uzskaites dokumenta eksemplāram norāda eksemplāra kārtas numuru.

11. Stingrās uzskaites dokumenti var būt drukāti uz paškopējošā papīra vai ofseta papīra. Pasūtot stingrās uzskaites dokumentus, kapitālsabiedrības pastāvīgos rekvizītus tajos var iespiest tipogrāfiski.

12. Ja šajos noteikumos noteiktos stingrās uzskaites dokumentus aizpilda, izmantojot grāmatvedības informācijas datorsistēmu programmatūru, veidlapai nepieciešama tipogrāfiski iespiesta sešu zīmju kārtas numerācija un sērija, kas apzīmēta ar diviem latviešu alfabēta burtiem un romiešu ciparu, kā arī datums, kapitālsabiedrības nosaukums, juridiskā adrese, nodokļu maksātāja reģistrācijas kods, inkasācijas vietas nosaukums un adrese.
13. Kapitālsabiedrība katru ceturksni (līdz ceturksnim sekojošā mēneša piecpadsmitajam datumam) iesniedz inspekcijā pārskatu par reģistrēto šajos noteikumos noteikto stingrās uzskaites dokumentu veidlapu izlietojumu. Inspek​cija nereģistrē jaunas šajos noteikumos noteiktās stingrās uzskaites dokumentu veidlapas, ja kapitālsabiedrība nav iesniegusi pārskatu par iepriekš reģistrēto veidlapu izlietojumu.

14. Šajos noteikumos noteiktās stingrās uzskaites dokumentu veidlapas drīkst izmantot tikai tā kapitālsabiedrība, kura tās reģistrējusi inspekcijā. Nereģis​trētas stingrās uzskaites dokumentu veidlapas aizliegts nodot citai kapitālsabiedrībai un pavairot ārpus tipogrāfijas.

II. Azartspēļu automātu ieņēmumu un izdevumu uzskaite

15. Stingrās uzskaites dokuments "Inkasācijas akts" (turpmāk ( inkasā​cijas akts) ir attaisnojuma dokuments azartspēļu komercdarbībā, kurš pamato skaidras naudas ieņēmumus no azartspēļu automātiem un uz kura pamata izraksta kases ieņēmumu orderi, kā arī bezskaidras naudas ieņēmumus.
16. Inkasācijas aktu aizpilda, veicot azartspēļu automātu inkasāciju.

17. Azartspēļu automātu inkasāciju, pamatojoties uz mehānisko skaitītāju rādītājiem un faktisko naudas daudzumu katrā automātā, veic kapitālsabiedrības vadības apstiprinātajā kārtībā un termiņos. 
18. Ja attiecīgajā azartspēļu organizēšanas vietā uzstādītie azartspēļu automāti ir pieslēgti grāmatvedības informācijas datorsistēmu programmatūrai, kura automātiski nolasa elektronisko skaitītāju rādījumu, tad inkasācijas aktu var aizpildīt, izmantojot šo elektronisko uzskaites sistēmu.

19. Lietojot šo noteikumu 18.punktā minēto grāmatvedības informācijas datorsistēmu programmatūru, azartspēļu automātu inkasācijas rezultātam jābūt vienādam ar rezultātu, kas iegūts saskaņā ar šo noteikumu 17.punktā minēto metodi.

20. Inkasācijas aktu aizpilda divos eksemplāros. Viens eksemplārs glabājas inkasācijas vietā līdz nākamajai azartspēļu automātu inkasācijai. Otru eksemplāru kopā ar aktu par naudai pielīdzināto priekšmetu izņemšanu iesniedz kapitāl​sabiedrības grāmatvedībā un glabā piecus gadus.

21. Aktu par naudai pielīdzināmo priekšmetu izņemšanu (ja tādi priekšmeti atrodas azartspēļu automātā) aizpilda vienlaikus ar inkasācijas aktu, un tajā norāda šādu informāciju:

21.1. datums, kapitālsabiedrības nosaukums, juridiskā adrese, nodokļu maksātāja reģistrācijas kods, inkasācijas vietas nosaukums un adrese;

21.2. naudai pielīdzināmo priekšmetu skaits;

21.3. negūtais ienākums latos no naudai pielīdzināmajiem priekšmetiem;

21.4. inkasatora paraksts.

22. Katrā inkasācijas aktā var būt ierakstīts viena vai vairāku azartspēļu automātu inkasācijas rezultāts. Katrā inkasācijas aktā ir ierakstīts vienā azartspēļu organizēšanas vietā esošu azartspēļu automātu inkasācijas rezultāts. 
23. Inkasāciju uzsāk, pierakstot mehānisko skaitītāju rādījumus. Inkasācijas aktā norāda iepriekšējā inkasācijā konstatētos skaitītāju rādījumus.

24. Inkasācijas aktā saskaņā ar apstiprināto paraugu (1.pielikums) norāda šādu informāciju:

24.1. datums, kapitālsabiedrības nosaukums, juridiskā adrese, nodokļu maksātāja reģistrācijas kods, inkasācijas vietas nosaukums un adrese;

24.2. inkasācijas akta numurs;

24.3.  1.tabulā "Azartspēļu automātu skaitītāju rādījumi" norāda šādu informāciju:

24.3.1. azartspēļu automāta numurs – kapitālsabiedrības piešķirtais azartspēļu automāta numurs;

24.3.2. inspekcijas piešķirtais azartspēļu automāta identifikācijas numurs (turpmāk ( azartspēļu automāta identifikācijas numurs);

24.3.3. iepriekšējās inkasācijas datums;

24.3.4. dalības maksa latos vienai spēlei (E1);

24.3.5. mehānisko skaitītāju rādījumi iepriekšējā inkasācijā ( iemaksātās (Total in) likmes (A1) un no automāta izmaksātās (Total out) likmes (B1), kā arī tās likmes, kuras izmaksā ar kredītatslēgu un (vai) no inkasācijas vietas kases (C1);

24.3.6. inkasācijas brīdī azartspēļu automāta mehāniskajā skaitītājā reģistrētās iemaksātās (Total in) likmes (A2) un no automāta izmaksātās (Total out) likmes (B2), kā arī tās likmes, kuras izmaksā ar kredītatslēgu un (vai) no inkasācijas vietas kases (C2);

24.3.7. maksimālais ciparu rādītāju skaits mehāniskajā skaitītājā iemaksā​tajām (Total in) likmēm (A3) un no automāta izmaksātajām (Total out) likmēm (B3), kā arī tām likmēm, kuras izmaksā ar kredītatslēgu un (vai) no inkasācijas vietas kases (C3);

24.3.8. apļu skaits – cik reižu azartspēļu automāta mehāniskie skaitītāji, kas reģistrē iemaksātās (Total in) likmes (A4) un no automāta izmaksātās (Total out) likmes (B4), kā arī to likmju skaitītāji, kuras izmaksā ar kredītatslēgu un (vai) no inkasācijas vietas kases (C4), veikuši pilnus apgriezienus, šķērsojot nulles rādītājus;

24.3.9. koeficients – azartspēļu automāta ražotāja noteiktais kredītu skaits, kas nepieciešams, lai skaitītāji veiktu vienu apgriezienu (attiecīgi A5, B5 vai C5);

24.4.  2.tabulā "Azartspēļu automātu ieņēmumi pēc mehānisko skaitītāju rādījumiem" norāda šādu informāciju:

24.4.1. azartspēļu automāta numurs – kapitālsabiedrības piešķirtais azart​spēļu automāta numurs;

24.4.2. azartspēļu automāta identifikācijas numurs – inspekcijas piešķirtais azartspēļu automāta identifikācijas numurs;

24.4.3. iemaksāts saskaņā ar skaitītājiem latos (A6);

24.4.4. izmaksāts saskaņā ar skaitītājiem latos (B6);

24.4.5. izmaksāts ar kredītatslēgu un (vai) no inkasācijas vietas kases saskaņā ar skaitītājiem latos (C6);

24.4.6. kopā nopelnīts saskaņā ar skaitītājiem latos (A6 ( (B6 + C6));

24.4.7. izmaksāts uzkrātais papildu laimests, kas veidojas, ja viens vai vairāki azartspēļu automāti vai spēļu galdi ir pieslēgti elektroniskai sistēmai, un kura lielums ir tieši atkarīgs no sistēmai pieslēgtajos azartspēļu automātos un galdos saņemto likmju daudzuma (turpmāk – džekpots);

24.4.8. negūtais ienākums latos no naudai pielīdzinātajiem priekšmetiem;

24.4.9. azartspēļu rezultāts (1. ( (2. + 3.));

24.5. 3. tabulā "Inkasācija" norāda šādu informāciju:

24.5.1. kapitālsabiedrības kasē nodotā naudas summa latos un ārvalstu valūtā un informācija par ieņēmumiem no bezskaidras naudas norēķiniem;

24.5.2. Latvijas Bankas noteiktais attiecīgās ārvalstu valūtas kurss inkasācijas dienā;

24.5.3. kopējā summa latos;

24.5.4. akta sastādītājs – vārds, uzvārds, paraksts, amats;

24.5.5. akta pieņēmējs – vārds, uzvārds, paraksts, amats.

25. Ja tiek uzpildīta, papildināta, samazināta vai noņemta azartspēļu automāta naudas kaste (turpmāk – hopers), inkasators aizpilda hopera naudas kustības aktu divos eksemplāros. Viens eksemplārs glabājas inkasācijas vietā, bet otrs ( kapitālsabiedrības grāmatvedībā. Ja vienādas darbības hoperā veic vairākos vienā spēļu zālē uzstādītos azartspēļu automātos, hopera naudas kustības aktā drīkst aizpildīt informāciju par vairākiem azartspēļu automātiem.
26. Hopera naudas kustības aktā (2.pielikums) norāda šādu informāciju:

26.1. datums, kapitālsabiedrības nosaukums, juridiskā adrese, nodokļu maksātāja reģistrācijas kods;

26.2. spēļu vietas adrese;

26.3. azartspēļu automāta numurs ( kapitālsabiedrības piešķirtais azartspēļu automāta numurs;

26.4. azartspēļu automāta identifikācijas numurs;

26.5. ievietotā vai izņemtā summa latos (cipariem un vārdiem), norādot darbības iemeslu ( uzpildīšana, papildināšana, samazināšana, noņemšana;

26.6. inkasatora vārds, uzvārds un paraksts;

26.7. tās materiāli atbildīgās personas vārds, uzvārds un paraksts, kura atrodas kazino vai spēļu zāles kasē un ir atbildīga par visām kases operācijām, kuras notikušas viņa darba dienas laikā, tai skaitā par skaidras naudas maiņu pret žetoniem un otrādi un par ārvalstu valūtas operācijām un kredītkaršu autorizāciju (turpmāk – kasieris).

27. Nepieciešamo naudas daudzumu hoperā nosaka ar attiecīgu rakstisku kapitālsabiedrības vadītāja rīkojumu. Azartspēļu automātam, kura spēlēšanai nepieciešamo dalības maksu iemaksā un laimestu saņem, izmantojot noteikta nomināla monētas vai banknotes (turpmāk ( naudas automāts), hopers tiek uzpildīts pēc nepieciešamības.

28. Kapitālsabiedrības grāmatvedībā kārto to azartspēļu automātu žetonu skaitlisko uzskaiti, kuru spēlēšanai nepieciešamo dalības maksu saskaņā ar azartspēles noteikumiem iemaksā un laimestu saņem, izmantojot īpaša parauga žetonus. 

III. Kazino darbības ieņēmumu un izdevumu uzskaite

29. Lai uzskaitītu kazino darbības ieņēmumus un izdevumus, katru darba dienu tiek aizpildītas šādas noteikta parauga veidlapas:

29.1. kazino kases bilance;

29.2. galdu atvēršanas un aizvēršanas pārskats;

29.3. valūtas pieņemšanas akts;

29.4. valūtas inkasācijas akts;

29.5. akts par žetonu nodošanu no spēļu galda uz kazino kasi (turpmāk ( žetonu nodošana (credit)) un (vai) žetonu saņemšanu spēļu galdiem no kazino kases (turpmāk ( žetonu saņemšana (fill));

29.6. galdu rezultāta akts;

29.7. kazino kases dienas pārskats;

29.8. naudas inkasācijas akts.

30. Kazino kases bilances veidlapa un galdu rezultāta akta veidlapa ir stingrās uzskaites dokumenti, kurus aizpilda divos eksemplāros. Vienu eksemplāru glabā kapitālsabiedrības grāmatvedībā, bet otru ( kazino kasē līdz nākamajai inkasācijai. Pārējās šo noteikumu 29.punktā minētās veidlapas izmanto kazino darbībā katru darba dienu, tās aizpilda un uzglabā normatīvajos aktos noteiktā kārtībā aprīkotā telpā, kas paredzēta naudas darījumiem kazino darbības nodro​šināšanai (turpmāk ( kazino kase), līdz kazino darba dienas beigām, pēc tam tās nodod un uzglabā kapitālsabiedrības grāmatvedībā. Visas šo noteikumu 29.punktā minētās veidlapas izmanto ierakstiem grāmatvedības reģistros.

31. Kapitālsabiedrības īpašumā esošo kopējo žetonu skaitu apliecina attiecīgi attaisnojuma dokumenti par žetonu iegādi. Spēles žetonu skaitu, rezerves žetonu skaitu un katra spēles galda žetonu skaitu pēc daudzuma un nomināla apstiprina kapitālsabiedrības vadītājs. 
32. Stingrās uzskaites dokuments "Kazino kases bilance" (turpmāk – kazino kases bilance) ir attaisnojuma dokuments azartspēļu komercdarbībā, kurš pamato skaidras naudas ieņēmumus no kazino darbības un uz kura pamata izraksta kases ieņēmumu orderi un bezskaidras naudas ieņēmumus.
33. Kazino kases bilanci sastāda par katru kazino darba dienu. Veidlapā norāda žetonu skaitu (cash), uz kuriem norādīta to vērtība latos un kas paredzēti ruletes un kāršu spēles norises nodrošināšanai (turpmāk ( naudas žetoni), skaidrās naudas daudzumu pa nomināliem un summu kazino darba ​dienas sākumā un beigās. Kazino kases bilances summai, atverot kazino, jābūt vienādai ar iepriekšējās kazino darba dienas bilances summu, aizverot kazino.

34. Kazino kases bilances veidlapu (3.pielikums), atverot un aizverot kazino, aizpilda kazino kasieris, norādot šādu informāciju:

34.1. datums;

34.2. kapitālsabiedrības nosaukums, nodokļu maksātāja reģistrācijas kods un juridiskā adrese;

34.3. kazino nosaukums un adrese;

34.4. kazino kases bilances numurs;

34.5. A daļā "Žetoni" norāda šādu informāciju:

34.5.1. žetonu daudzums kazino kasē pa nomināliem, atverot un aizverot kazino;

34.5.2. žetonu vērtība latos, atverot un aizverot kazino;

34.5.3. spēles galda bankas (float) vērtība latos, atverot un aizverot kazino. Spēles galda banka (float) ir kapitālsabiedrības vadītāja apstiprināts spēles žetonu daudzums (tos dalot pēc vērtības un skaita) katram konkrētam galdam, kuru izsniedz no kazino kases spēles uzsākšanai;

34.5.4. kopējais žetonu skaits un to vērtība kazino;

34.6. B daļā "Nauda" norāda šādu informāciju:

34.6.1. naudas daudzums kazino kasē pa nomināliem, atverot un aizverot kazino (sīknaudu no 0,01 līdz 0,20 latiem (ieskaitot) norāda vienā ailē kā kopsummu);

34.6.2. naudas kopsumma, atverot un aizverot kazino;

34.7. C daļā norāda šādu informāciju:

34.7.1. no kapitālsabiedrības kases un kredītiestādes kazino kasē saņemtā skaidrā nauda latos;

34.7.2. kapitālsabiedrības kasei un kredītiestādei nodotā skaidrā nauda latos;

34.7.3. galdu rezultāts;

34.7.4. saņemtā valūta, pārrēķināta latos pēc Latvijas Bankas noteiktā kursa saimnieciskā darījuma dienā;

34.7.5. naudas summa latos no bezskaidrās naudas norēķiniem;

34.7.6. citi ieņēmumi latos;

34.7.7. kazino kases bilances summa;

34.7.8. inkasatora, kasiera un tā kazino darbinieka paraksts, kurš uzrauga spēļu norisi pie visiem spēļu galdiem un nosaka, pie kura spēļu galda tiks norīkots konkrētais dīleris (turpmāk – pitboss).

35. Galdu atvēršanas un aizvēršanas pārskatu aizpilda par katru kazino ekspluatācijā esošo spēļu galdu katras kazino darba dienas sākumā un beigās.

36. Žetonu kustību dienas laikā no kazino kases uz galdiem un otrādi atspoguļo arī kazino kases bilances veidlapā, galdu atvēršanas un aizvēršanas pārskatā un žetonu saņemšanas (fill) un žetonu nodošanas (credit) akta veidlapā.

37. Ja spēles laikā klients vēlas samainīt skaidru naudu pret žetoniem, kazino darbinieks, kurš pieņem spēlētāju likmes un vada spēli pie spēles galda (turpmāk – dīleris), pieņem naudu no klienta. Par saņemto summu dīleris izsniedz klientam žetonus, bet skaidro naudu ievieto galda naudas kastē (drop box) ( pie ruletes, kāršu vai kauliņu spēles galda speciāli piestiprinātā aizslēgtā metāla kastē.

38. Galdu atvēršanas un aizvēršanas pārskatā (4.pielikums) norāda šādu informāciju:

38.1. datums, kapitālsabiedrības nosaukums, juridiskā adrese un nodokļu maksātāja reģistrācijas kods;

38.2. kazino nosaukums un adrese;

38.3. galda nosaukums un Izložu un azartspēļu inspekcijas piešķirtais identifikācijas numurs (turpmāk – galda identifikācijas numurs);

38.4. informācija par galda bankas atvēršanu, žetonu kustību (žetonu saņemšanu (fill) un žetonu nodošanu (credit)) un galda bankas aizvēršanu;

38.5. citi ieņēmumi – nauda un žetoni;
38.6. galda rezultāts – šo aili aizpilda pēc galda aizvēršanas;

38.7. kasiera, pitbosa, dīlera un inkasatora paraksts.

39. Ja klients kazino kasē par žetoniem norēķinās ārvalstu valūtā, kasieris aizpilda un paraksta valūtas pieņemšanas aktu (5.pielikums). Aktā norāda šādu informāciju: 

39.1. datums, kapitālsabiedrības nosaukums, juridiskā adrese un nodokļu maksātāja reģistrācijas kods;
39.2. kazino nosaukums un adrese;
39.3. valūtas pieņemšanas akta numurs pēc kārtas;
39.4. ārvalstu valūtas nosaukums;
39.5. summa ārvalstu valūtā;
39.6. Latvijas Bankas noteiktais kurss latos saimnieciskā darījuma dienā;
39.7. summa latos;
39.8. kasiera paraksts.

40. Kazino darba dienas beigās kasieris saskaita kazino kasē esošo ārvalstu valūtu, pārrēķina to latos un aizpilda valūtas inkasācijas aktu (6.pielikums). Aktā norāda šādu informāciju:

40.1. datums, kapitālsabiedrības nosaukums, juridiskā adrese un nodokļu maksātāja reģistrācijas kods;
40.2. kazino nosaukums un adrese;
40.3. valūtas inkasācijas akta numurs;
40.4. saņemtās ārvalstu valūtas summa, Latvijas Bankas noteiktais valūtas kurss pret latu attiecīgajā kazino darba dienā un summa latos par katru kazino iekasēto ārvalstu valūtas veidu, ko iegūst, reizinot valūtas summu ar Latvijas Bankas noteikto valūtas kursu pret latu;
40.5. kopējā ārvalstu valūtā iekasētā summa latos;
40.6. kasiera, pitbosa un inkasatora paraksts.

41. Aizliegts no kapitālsabiedrības kases izsniegt laimestus ārvalstu valūtā.

42. Kapitālsabiedrības vadītājs ar rakstisku rīkojumu nosaka katra kazino galda darbības nodrošināšanai nepieciešamo žetonu skaitu. Pitboss nodrošina spēlei uz galdiem nepieciešamo žetonu skaitu, tos nododot vai saņemot no kazino kases. Šo procedūru veikšanai aizpilda žetonu saņemšanas (fill) un žetonu nodošanas (credit) aktu (7.pielikums).
43. Žetonu saņemšanas (fill) un žetonu nodošanas (credit) aktā norāda šādu informāciju:

43.1. veidlapas aizpildīšanas datums un laiks;

43.2. kapitālsabiedrības nosaukums, nodokļu maksātāja reģistrācijas kods un juridiskā adrese;

43.3. kazino nosaukums un adrese;

43.4. spēles galda nosaukums un identifikācijas numurs;

43.5. kasē nodoto un saņemto žetonu daudzums pa nomināliem;

43.6. kasē nodoto un saņemto žetonu vērtība latos pa nomināliem;

43.7. kasē nodoto un saņemto žetonu kopējā vērtība latos;

43.8. kasiera, pitbosa, dīlera un inkasatora paraksts.

44. Žetonu saņemšanas (fill) un žetonu nodošanas (credit) akta veidlapu sastāda divos eksemplāros. Vienu eksemplāru kasieris izsniedz pitbosam ievie​tošanai galda naudas kastē, bet otru eksemplāru kasieris piestiprina galdu atvēršanas un aizvēršanas pārskatam.

45. Naudas skaitīšanas laikā inkasators aizpilda galdu rezultāta akta veidlapu (8.pielikums). Galdu rezultāta aktā norāda šādu informāciju: 

45.1. datums;

45.2. kapitālsabiedrības nosaukums, nodokļu maksātāja reģistrācijas kods un juridiskā adrese;

45.3. kazino nosaukums un adrese;

45.4. visu spēļu galdu nosaukumi un identifikācijas numuri;

45.5. no katra spēļu galda naudas kastes izņemtā skaidrā nauda latos – iemaksātās likmes un kopsumma pa visiem galdiem;

45.6. žetonu saņemšanas (fill) un žetonu nodošanas (credit) rezultāts ( norāda, pamatojoties uz galdu atvēršanas un aizvēršanas pārskatu;

45.7. citi ieņēmumi – norāda, pamatojoties uz galdu atvēršanas un aizvēr​šanas pārskatu;

45.8. kopējais rezultāts no spēļu galdiem;

45.9. kasiera, pitbosa un inkasatora paraksts.

46. Pēc visu kazino galdu aizvēršanas kasieris sāk kases aizvēršanu un aizpilda kases dienas pārskatu (9.pielikums). Pārskatā norāda šādu informāciju:

46.1. datums;

46.2. kapitālsabiedrības nosaukums, nodokļu maksātāja reģistrācijas kods un juridiskā adrese;

46.3. kazino nosaukums un adrese;

46.4. naudas zīmju skaits pa nomināliem pirms inkasācijas, inkasēto spēļu galdu kastēs esošo naudas zīmju skaits pa nomināliem un kases aizvēršanas brīdī visu kazino esošo naudas zīmju skaits pa nomināliem (sīknaudu no 0,01 līdz 0,20 latiem (ieskaitot) norāda vienā ailē kā kopsummu);

46.5. no katra spēļu galda kastes izņemtā naudas summa latos pa nomi​nāliem un kopējā no spēļu galdu kastēm izņemtās skaidrās naudas summa latos (sīknaudu no 0,01 līdz 0,20 latiem (ieskaitot) norāda vienā ailē kā kopsummu);

46.6. ārvalstu valūtā saņemtās naudas summa latos un kazino darba dienas laikā saņemtie bezskaidrās naudas ieņēmumi;

46.7. no katra galda iegūto žetonu, naudas kastes un citu ieņēmumu summa;

46.8. ziņas par kases kopsavilkumu;

46.9. kopsavilkums ( kazino kopējais dienas azartspēļu neto ieņēmums;

46.10. kasiera, pitbosa un inkasatora paraksts.

47. Kapitālsabiedrības vadītājs ar rakstisku rīkojumu nosaka kazino darbības nodrošināšanai nepieciešamo skaidras naudas summu, kurai jāatrodas kazino kasē.

48. Ja kapitālsabiedrības kazino kasē sakrāta lielāka naudas summa, nekā nepieciešams kazino darbības nodrošināšanai, tad par pārsniegto summu kasieris aizpilda naudas inkasācijas aktu (10.pielikums). Aktā norāda šādu informāciju:

48.1. naudas inkasācijas akta numurs;

48.2. datums un laiks;

48.3. kapitālsabiedrības nosaukums, nodokļu maksātāja reģistrācijas kods un juridiskā adrese;

48.4. kazino nosaukums un adrese;

48.5. summa, kura tiek inkasēta (cipariem un vārdiem);

48.6. kasiera, inkasatora un grāmatveža paraksts.

49. Naudas inkasācijas aktu sastāda divos eksemplāros. Vienu eksemplāru nodod kapitālsabiedrības kasē kopā ar skaidro naudu, bet otrs eksemplārs paliek kazino kasē līdz kazino darba dienas beigām, un to piestiprina kazino kases bilances veidlapai. 

50. Kazino inkasācijā un galdu naudas kastes atvēršanā piedalās speciāli apmācīta valsts amatpersona – inspekcijas vai Valsts ieņēmumu dienesta inspek​tors. Valsts amatpersona veic šādas darbības:

50.1. sastāda kazino inkasācijas protokolu, kuru paraksta valsts amat​persona, inkasators, kasieris un pitboss;
50.2. beidzot inkasāciju, aizslēdz un ar speciālu nodrošinājuma zīmi slēdz galda naudas kastu atslēgu novietni.
IV. Bingo spēles ieņēmumu un izdevumu uzskaite

51. Ieņēmumi no bingo spēles organizēšanas ir par kartīšu realizāciju saņemtā summa, no kuras atskaitīti izmaksātie laimesti.

52. Par kartīšu realizāciju saņemtā summa ir naudas summa, ko veido konkrēto kartīšu nominālvērtības un pārdoto kartīšu skaita reizinājums.

53. Līniju un bingo laimestus katrā spēlē aprēķina saskaņā ar spēles noteikumiem.

54. Lielais laimests (superbingo) ir laimests, kas saskaņā ar spēles notei​kumiem veidojas no iemaksātajām likmēm, no kurām atņem izmaksātos laimestus.

55. Bingo spēles pārskatu izdrukā no speciālas elektroniskas iekārtas, kas nodrošina bingo spēles norisi un grāmatvedības reģistru kārtošanai nepieciešamās informācijas uzskaiti un apstrādi (turpmāk ( bingo spēles iekārta).

56. Katras bingo spēles zāles darba dienas maiņas beigās atbildīgā persona sastāda maiņas kopsavilkuma pārskatu. Pārskatā norāda šādu informāciju:

56.1. kapitālsabiedrības ( bingo spēles organizētāja ( nosaukums un juridiskā adrese;

56.2. kapitālsabiedrības nodokļu maksātāja reģistrācijas kods;

56.3. spēles nosaukums, bingo zāles atvēršanas atļaujas (licences) numurs;

56.4. bingo spēles kartītes likme (nomināls), kuru izspēlēs konkrētajā spēlē);

56.5. to bingo kartīšu sērijas un numuri, kuras piedalās konkrētā izspēlē;

56.6. attiecīgajā spēlē pārdoto kartīšu skaits;

56.7. no kartīšu pārdošanas ieņemtā summa latos;

56.8. atskaitījumi līniju un bingo laimestu izmaksai konkrētajā spēlē;

56.9. bingo spēles ieņēmumi, ieskaitot atskaitījumus par lielo laimestu (superbingo);

56.10. līnijas laimesta summa latos konkrētajā spēlē;

56.11. bingo laimesta summa latos konkrētajā spēlē;

56.12. summa lielā laimesta (superbingo) izmaksai;

56.13. attiecīgajā spēlē nosaukto bumbiņu skaits;

56.14. to kartīšu numuri, kuras laimējušas līnijas laimestu;

56.15. to kartīšu numuri, kuras laimējušas bingo laimestu;

56.16. spēles beigu datums un laiks.

57. Katras bingo spēles zāles darba dienas maiņas beigās izdrukā pārskatu par izmaksāto un izspēlēto laimestu apjomu latos. Pārskatā norāda šādu informā​ciju:

57.1. kopējais maiņas laikā pārdoto kartīšu skaits;

57.2. no maiņas laikā pārdotajām kartītēm ieņemtā summa latos;

57.3. maiņas laikā par laimēto līniju izsniegtā summa latos;

57.4. maiņas laikā par laimēto bingo izsniegtā summa latos;

57.5. lielā laimesta (superbingo) summa;

57.6. skaidrās naudas summa, ieskaitot lielā laimesta (superbingo) summu latos;

57.7. bingo spēles zāles darba dienas maiņas beigu laiks un datums.

58. Katras spēles pārskatu spēles vadītājs pievieno maiņas kopsavilkuma pārskatam, un bingo zāles vadītājs (atbildīgā persona) tos nodod kapitālsabied​rības kasē. Uz šī pārskata pamata izraksta kases ieņēmumu orderi par skaidras naudas ieņēmumiem un pamato bezskaidras naudas ieņēmumus.
V. Totalizatora un derību ieņēmumu un izdevumu uzskaite

59. Ieņēmumi no totalizatora un derību organizēšanas ir saņemtās likmes, no kurām atskaitīti izmaksātie laimesti, un tas ir pamats ar totalizatora un derību azartspēļu nodokli apliekamās summas aprēķināšanai.
60. Lai piedalītos totalizatorā un derībās, spēlētājs iemaksā likmi totaliza​tora un derību organizēšanas vietā esošajā azartspēļu iekārtā (turpmāk ( likmes pieņemšanas iekārta). Operators reģistrē likmes saņemšanas faktu un izsniedz spēlētājam darījumu apliecinošu attaisnojuma dokumentu – likmes pieņemšanas čeku divos eksemplāros, kas apstiprina dalību totalizatorā un derībās un apliecina naudas iemaksu (turpmāk – likmes pieņemšanas čeks). Likmes pieņemšanas čekā norāda šādus rekvizītus (identifikācijas datus):

60.1. likmes veids;

60.2. izvēlētā notikuma nosaukums;

60.3. konkrētajam notikumam noteiktie koeficienti;

60.4. pieņemtā likme latos;

60.5. iespējamais aprēķinātais laimests latos.

61. Likmju pieņemšanas čekos norādīto informāciju apkopo un iespējamos laimestus pēc visu likmēs iekļauto notikumu iznākumu paziņošanas un ievadī​šanas sistēmā automātiski aprēķina speciāla ierīce, kas nodrošina totalizatora un derību norisi un informācijas apstrādi (turpmāk – derību un totalizatora spēles sistēma). Likmes pieņemšanas iekārtas ir pieslēgtas derību un totalizatora spēles sistēmai un ir tās sastāvdaļa.

62. Lai saņemtu laimestu skaidrā naudā, spēlētājs iesniedz totalizatora un derību organizēšanas vietas operatoram vienu likmes pieņemšanas čeka eksem​plāru, kas dod tiesības saņemt laimestu. Likmes pieņemšanas čeks paliek pie operatora, un to nodod kapitālsabiedrības grāmatvedībā kā attaisnojuma dokumentu laimesta izmaksāšanai. Par skaidro naudu, kas saņemta no totalizatora un derību organizēšanas vietas, izraksta kases ieņēmumu orderi.

63. Katras totalizatora un derību likmju pieņemšanas vietas darba dienas beigās no likmes pieņemšanas iekārtas izdrukā pārskatu par pieņemtajām un atceltajām likmēm, izmaksātajiem un neizmaksātajiem laimestiem (turpmāk – likmes pieņemšanas vietas pārskats) un nodod kapitālsabiedrības grāmatvedībā.

64. Katras spēles pārskatu izdrukā no totalizatora un derību spēles sistēmas.

65. Neizmaksātie laimesti papildina laimestu fondu saskaņā ar apstiprinā​tajiem spēles noteikumiem.

VI. Ieņēmumu un izdevumu uzskaite, organizējot izlozes 
66. Izlozes biļešu realizācijas kopsumma ir naudas summa, ko veido izlozes biļetes nomināla vērtības un pārdoto izlozes biļešu skaita reizinājums, kā arī kuponu kvīšu realizācijas summa. Izlozes biļešu realizācijas kopsummu iegrāmato kā ieņēmumus no biļešu realizācijas, un tā ir pamats ar izložu nodokli apliekamās summas aprēķināšanai.

67. Izmaksāto izlozes laimestu summa ir pārskata periodā faktiski izmaksāto laimestu kopsumma latos, ko apliecina attaisnojoši dokumenti, kas noformēti atbilstoši normatīvo aktu prasībām.
68. Ne retāk kā reizi mēnesī izlozes organizētājs sagatavo izlozes norises kopsavilkumu, kurā norāda izlozes biļešu realizācijas kopsummu un izmaksāto izlozes laimestu summu.

VII. Ieņēmumu un izdevumu uzskaite, organizējot azartspēles ar elektronisko sakaru pakalpojumu starpniecību

69. Ieņēmumus no azartspēļu organizēšanas, izmantojot elektronisko sakaru pakalpojumus, veido iemaksāto un pieņemto dalības maksas likmju kop​summa, no kuras atskaitīti izmaksātie laimesti, un ko apstiprina kredītiestādes konta izraksts par dalības maksas summām, kas saņemtas no spēlētājiem, un par izmaksātajiem laimestiem.
70. Dalības maksas likme par piedalīšanos azartspēlē, izmantojot elektro​nisko sakaru pakalpojumus, ir spēlētāja samaksātā summa, no kuras atskaitīta attiecīgā pakalpojuma sniedzēja noteiktā maksa par nodrošināto iespēju piedalīties interaktīvajā spēlē.

71. Ne retāk kā reizi mēnesī kapitālsabiedrība sagatavo ar elektronisko sakaru pakalpojumu starpniecību organizētās azartspēles norises pārskatu, kurā norāda iemaksātās un pieņemtās dalības maksas likmes un izmaksātos laimestus. Ieņēmumus no šo spēļu organizēšanas iegrāmato kā azartspēļu neto ieņēmumus, un tie ir pamats ar azartspēļu nodokli apliekamās summas aprēķināšanai.

72. Ieņēmumus no veiksmes spēles pa tālruni veido saņemto dalības maksas likmju summa, kas ir spēlētāja samaksātā summa, no kuras atskaitīta attiecīgā pakalpojuma sniedzēja noteiktā maksa par nodrošināto iespēju piedalīties veiksmes spēlē pa tālruni. Ieņēmumus apstiprina no attiecīgajiem telekomunikāciju pakal​pojumu sniedzējiem saņemtie attaisnojuma dokumenti.

73. Ne retāk kā reizi mēnesī kapitālsabiedrība sagatavo veiksmes spēles pa tālruni norises pārskatu, kurā norāda iemaksātās un pieņemtās dalības maksas likmes un izmaksātos laimestus.

74. Ieņēmumus no veiksmes spēles pa tālruni iegrāmato kā azartspēļu neto ieņēmumus, un tie ir pamats ar azartspēļu nodokli apliekamās summas aprēķināšanai.

VIII. Noslēguma jautājums

75. Noteikumi stājas spēkā ar 2007.gada 1.janvāri.

